# Rámcová DOHODA

uzavretá podľa § 269 ods. 2 zákona č. 513/1991 Zb. Obchodný zákonník

medzi zmluvnými stranami:

* 1. **Objednávateľ:**

Obchodné meno: **Slovenský hydrometeorologický ústav**

Sídlo: Jeséniova 17 833 15 Bratislava

Právna forma: štátna príspevková organizácia zriadená Ministerstvom životného prostredia zriaďovacou listinou, ktorej úplné znenie bolo vydané rozhodnutím ministra životného prostredia pod č. 23/2006-1.6 dňa 12.06.2006

Štatutárny orgán: RNDr. Martin Benko, PhD., generálny riaditeľ

IČO: 00 156 884

DIČ: 2020749852

IČ DPH: SK2020749852

Bankové spojenie: Štátna pokladnica, Bratislava

číslo účtu: SK19 8180 0000 0070 0039 1672

SWIFT kód: SPSRSKBAXXX

(ďalej len „Objednávateľ“)

a

* 1. **Poskytovateľ:**

Obchodné meno:

Sídlo:

Právna forma:

Štatutárny orgán:

IČO:

DIČ:

IČ DPH:

Bankové spojenie:

číslo účtu:

SWIFT kód:

(ďalej len „Poskytovateľ“)

(Objednávateľ a Poskytovateľ jednotlivo ako „Zmluvná strana“ a spoločne ako „Zmluvné strany“)

sa dohodli nasledovne:

**Preambula**

1. Zmluvné strany uzatvárajú v zmysle § 56 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“) a v zmysle § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) túto kúpnu zmluvu (ďalej len „**Rámcová dohoda**” v príslušnom gramatickom tvare).
2. Objednávateľ vyhlásil Výzvu na predkladanie ponúk na predmet zákazky **„Zabezpečenie leteckej prepravy osôb a súvisiacich služieb pri zahraničných pracovných cestách pre potreby SHMÚ“** v rámci zadávania zákazky s nízkou hodnotou v zmysle § 117 ZVO (ďalej len „Súťaž“).
3. V rámci Súťaže Poskytovateľ predložil ponuku, ktorá bola Objednávateľom vyhodnotená ako úspešná.
4. Na základe Súťaže sa Zmluvné strany dohodli na uzatvorení tejto Rámcovej dohody s náležitosťami uvedenými v jej ďalších ustanoveniach.

**Čl. I.**

### Predmet Rámcovej dohody

1. Zmluvné strany uzavretím Rámcovej dohody prejavujú svoju vôľu dohodnúť podmienky a spôsob realizácie predmetu Rámcovej dohody vo finančnom limite **33 000,00 EUR bez DPH**, ktorým je záväzok Poskytovateľa poskytovať Objednávateľovi:

* zabezpečiť letenky na zahraničné pracovné cesty v ekonomickej triede,
* zabezpeciť zmeny v rezerváciách leteniek,
* zabezpečiť stornovanie leteniek a poskytnúť informačné služby/komunikáciu ohľadne leteniek a administratívnu podporu.

1. Objednávateľ nie je povinný vyčerpať finančný limit podľa bodu 1.1. Objednávateľ nie je povinný odoberať druh služieb uvedených v tejto Rámcovej dohode len od Poskytovateľa.

**Čl. II.**

### Podmienky plnenia predmetu Rámcovej dohody

1. Pre vylúčenie pochybností Zmluvné strany potvrdzujú, že na základe Rámcovej dohody nedochádza k samotnému plneniu predmetu Rámcovej dohody. Zmluvné strany sa dohodli, že pred zaslaním každej objednávky Poskytovateľovi, Objednávateľ písomne oboznámi Poskytovateľa o predmete plnenia objednávky a Poskytovateľ písomne odsúhlasí jej vykonanie. Na základe takto uskutočnenej vzájomnej dohody zašle Objednávateľ Poskytovateľovi objednávku. Rámcovou dohodou Poskytovateľ vyjadruje záväzný prísľub, že v prípade potreby poskytnutia konkrétnych služieb špecifikovaných v ods. 1.1 Rámcovej dohody a na základe objednávky vystavenej Objednávateľom dôjde k poskytnutiu požadovaných služieb.
2. Na základe zaslanej objednávky Poskytovateľ zabezpečí prieskum trhu leteniek podľa požiadaviek Objednávateľa a zašle všetky ním zistené možnosti letov v požadovanom čase a do požadovaného miesta. Zoznam plánovaných destinácií je uvedený v Prílohe č.1. Miesto odletu na zahraničnú pracovnú cestu Objednávateľ preferuje letiská na Slovensku (Bratislava, Košice, Poprad) alebo Viedeň. Požiadavky na zabezpečenie letenky/leteniek budú Poskytovateľovi zasielané v prípade plánovaných zahraničných pracovných ciest viac ako 72 hodín pred uskutočnením zahraničnej pracovnej cesty zamestnanca alebo osoby určenej Objednávateľom. V prípade mimoriadnej zahraničnej pracovnej cesty bude požiadavka na zabezpečenie letenky Poskytovateľovi zasielaná najneskôr 48 hodín pred odletom. Objednávateľ požaduje prednostne priame lety, akceptovateľný je 1 prestup v rámci jedného letu. V prípade prepravy osôb prostredníctvom nízkonákladových leteckých spoločností musí byť v cene letenky zahrnutá aj cena za podanú batožinu (15 kg), ktorú prepravovaná osoba odovzdá pri check-ine a je umiestnená v batožinovom priestore.
3. Objednávateľ je oprávnený vystaviť zároveň viac objednávok.
4. Každú objednávku je Poskytovateľ povinný vybaviť najneskôr do jedného pracovného dňa odo dňa jej doručenia. Pre vylúčenie akýchkoľvek pochybností platí, že objednávka sa stáva pre Poskytovateľa na zaslanie prieskumu trhu záväznou dňom jej doručenia Poskytovateľovi, a to bez ohľadu na to, či Poskytovateľ doručenie potvrdil, ak sa Zmluvné strany písomne nedohodnú inak.
5. Poskytovateľ je oprávnený objednávku a poskytnutie služieb v nej požadované odmietnuť, ak nebola zaslaná spôsobom uvedeným v bode 2.1 a 2.2. Poskytovateľ je oprávnený poskytovanie služieb v nevyhnutnej miere obmedziť alebo pozastaviť v prípade okolnosti vylučujúcich zodpovednosť (bod 6.4 Rámcovej dohody).
6. Objednávateľ po prijatí prieskumu trhu v zmysle bodu 2.2 potvrdí Poskytovateľovi do do jedného pracovného dňa odo dňa doručenia prieskumu trhu na základe prijatej objednávky Objednávateľa, ktorý z možných letov sa stáva záväznou objednávkou. Objednávateľ si vyhradzuje právo letenku odmietnuť, ak zistí, že sa na trhu nachádza ešte lacnejšia verzia letenky ako bola ponúknutá Poskytovateľom.
7. Poskytovateľ sa zaväzuje Objednávateľovi s odbornou starostlivosťou poskytovať všetky v objednávke špecifikované služby počas dohodnutej doby.
8. Pri poskytovaní služieb sa Poskytovateľ zaväzuje dodržiavať ustanovenia tejto Rámcovej dohody, príslušnej objednávky a platné právne predpisy Slovenskej republiky.
9. Objednávka môže byť doručovaná výlučne e-mailom alebo v písomnej podobe; to platí aj pre potvrdenie objednávky zo strany Poskytovateľa, ako aj pre zrušenie alebo zmenu objednávky zo strany Objednávateľa.
10. Poskytovateľ nesmie predmet tejto Rámcovej dohody ako celok odovzdať na vykonanie inému subjektu. Poskytovateľ je oprávnený niektoré špecifické činnosti z predmetu tejto Rámcovej dohody odovzdať tretej osobe, avšak len s predchádzajúcim písomným súhlasom Objednávateľa; súhlas Objednávateľa nezbavuje Poskytovateľa povinností a zodpovednosti podľa tejto Rámcovej dohody.
11. Zmluvné strany sa zaväzujú, že vzájomná komunikácia medzi Objednávateľom a Poskytovateľom bude prebiehať prostredníctvom kontaktných osôb:
12. za Objednávateľa: meno a priezvisko, email, t.č. *(doplní sa pri podpise Rámcovej dohody)*
13. za Poskytovateľa: meno a priezvisko, email, t.č. *(doplní sa pri podpise Rámcovej dohody)*
14. Objednávka vystavená Objednávateľom bude obsahovať tieto náležitosti:
15. odvolanie na príslušné ustanovenia tejto Rámcovej dohody
16. určenie destinácie letenky, resp. leteniek
17. určenie množstva leteniek
18. platobné podmienky
19. podmienky odovzdania a prevzatia letenky, resp. leteniek, vrátane termínu odovzdania leteniek
20. termín cesty
21. trasu cesty
22. počet osôb

**Čl. III.**

### Cena a platobné podmienky

* 1. Cena za poskytovanie služieb bude stanovená dohodou Zmluvných strán podľa zákona č. 18/1996 Z. z. o cenách v znení neskorších predpisov, vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.
  2. Cena za poskytovanie služieb a za jednotlivé letenky bude stanovená vo vystavenej objednávke a bude zahŕňať všetky náklady, výdavky, poplatky súvisiace s riadnym a včasným poskytnutím služieb v zmysle vystavenej objednávky. Cena letenky je cena za spiatočnú letenku pre jednu osobu v eurách, plus letiskové poplatky podľa platných cenníkov leteckých spoločností a vrátane odmeny Poskytovateľa za poskytovanie služieb vo výške............€.
  3. K cene podľa predchádzajúceho bodu bude uplatnená DPH podľa aktuálne platných všeobecne záväzných právnych predpisov.
  4. Objednávateľ neposkytuje na plnenie služieb stanovených vo vystavenej objednávke žiadny preddavok (zálohu).
  5. Poskytovateľovi vzniká nárok na zaplatenie ceny len za skutočne vykonané a riadne a včasné poskytnuté služby v zmysle bodu 1.1 tejto Rámcovej dohody stanovené vo vystavenej objednávke.
  6. Úhrada ceny bude vykonaná výhradne prevodným príkazom na účet Poskytovateľa uvedený v záhlaví Rámcovej dohody na základe faktúry vystavenej Poskytovateľom.
  7. Faktúra musí obsahovať náležitosti v zmysle § 74 zákona č. 222/2004 Z.z. o dani z pridanej hodnoty v znení neskorších predpisov, ďalej musí obsahovať najmä tieto údaje: adresu Objednávateľa a adresu Poskytovateľa; IČO, IČ DPH Poskytovateľ; deň splatnosti a dátum dodania služby; názov bankového ústavu, číslo účtu Poskytovateľa; názov služby, spolu cenu služby bez DPH a s DPH, pečiatku a podpis oprávnenej osoby. V prípade neúplnosti faktúry alebo nesprávnosti ju Objednávateľ môže Poskytovateľovi vrátiť do 7 dní od jej doručenia. Ten faktúru bez zbytočného odkladu opraví alebo doplní a obratom vráti späť Objednávateľovi. Doručením opravenej faktúry začína plynúť nová lehota splatnosti tejto faktúry.
  8. Splatnosť faktúry je 30 dní odo dňa jej doručenia Objednávateľovi. Zmluvné strany sa dohodli, že dohodnutá lehota splatnosti nie je v hrubom nepomere k právam a povinnostiam vyplývajúcim zo záväzkového vzťahu pre Poskytovateľa podľa § 369d Obchodného zákonníka, pričom takéto dojednanie odôvodňuje povaha predmetu plnenia záväzku.
  9. Úhrada faktúry bude realizovaná formou bezhotovostného platobného styku. Faktúra sa považuje za zaplatenú okamihom odpísania fakturovanej čiastky z účtu Objednávateľa v prospech účtu Poskytovateľa.
  10. Poskytovateľ vyhlasuje, že nie sú u neho dané podmienky ručenia Objednávateľa za daň z pridanej hodnoty v zmysle § 69 ods. 14 v spojení s § 69b zákona č. 222/2004 Z.z. o dani z pridanej hodnoty. Poskytovateľ zároveň vyhlasuje, že vykoná všetko, aby u neho tieto podmienky nenastali. O vzniku, alebo hrozbe vzniku takýchto podmienok bude Poskytovateľ bezodkladne informovať Objednávateľa. Ak Objednávateľ zistí u Poskytovateľa podmienky ručenia Objednávateľa za DPH alebo odôvodnenú hrozbu ich vzniku, je oprávnený zadržať úhradu faktúr, a to do výšky možného ručenia. Ak výšku ručenia nie je možné spoľahlivo zistiť, je Objednávateľ oprávnený zadržať celú fakturovanú sumu. Zadržanú sumu uhradí Objednávateľ Poskytovateľovi až na základe preukázania úhrady DPH daňovému úradu za príslušný mesiac/štvrťrok čestným vyhlásením, že DPH uvedená na faktúre pre Objednávateľa bola v lehote splatnosti uhradená daňovému úradu, fotokópiou daňového priznania a fotokópiou výpisu o zaplatení DPH. Zmluvné strany sa dohodli, že prípadné nároky z plnenia Objednávateľa z dôvodu ručenia, je Objednávateľ oprávnený na základe tejto Zmluvy započítať s pohľadávkami Poskytovateľa. Vznik ručenia Objednávateľa za DPH Poskytovateľa, ako aj splnenie ktorejkoľvek z podmienok v zmysle § 69 ods. 14 písm. a) alebo b) alebo c) zákona č. 222/2004 Z. z. o dani z pridanej hodnoty u Poskytovateľa je dôvodom na okamžité odstúpenie Objednávateľa od Zmluvy.

**Čl. IV.**

### Zmluvné sankcie a ďalšie dojednania

1. Poskytovateľ je povinný v prípade nedodržania dohodnutého termínu poskytnúť služby a letenky v objednávke Objednávateľovi, zaplatiť Objednávateľovi zmluvnú pokutu vo výške 0,05 % z ceny letenky, a to za každú hodinu omeškania.
2. V prípade neposkytnutia objednanej služby, Poskytovateľ povinný zaplatiť Objednávateľ zmluvnú pokutu vo výške 20% z ceny plnenia predmetu plnenia príslušnej objednávky vystavenej Objednávateľom. V týchto prípadoch nemá Poskytovateľ nárok na uhradenie odplarty podľa článku III. tejto Rámcovej dohody.

**Čl. V.**

### Ochrana dôverných informácií

1. Bez toho, aby tým boli dotknuté ostatné body tohto článku, Zmluvné strany sa zaväzujú zachovať mlčanlivosť o všetkých dôverných informáciách získaných pri plnení záväzkov z Rámcovej dohody, najmä nevyužiť ani nesprístupniť tretím osobám žiadne skutočnosti, informácie, podklady alebo iné poznatky, o ktorých boli pri plnení Rámcovej dohody informovaní, alebo ktoré sa im dostali do pozornosti pri plnení záväzkov z Rámcovej dohody. Povinnosť mlčanlivosti sa vzťahuje na zamestnancov Zmluvných strán a všetky osoby na strane, ktoré sa akýmkoľvek spôsobom podieľajú na plnení predmetu Rámcovej dohody alebo inak prichádzajú do kontaktu s informáciami získanými pri plnení záväzkov z Rámcovej dohody (v súlade so zásadou „need to know“). Zmluvné strany ručia v plnej miere za to, že nedôjde najmä k neoprávnenému poskytnutiu, neoprávnenému nakladaniu alebo zneužitiu dôverných informácií a zodpovedajú za dodržiavanie záväzku mlčanlivosti.Týmto ustanovením budú Zmluvné strany viazané aj po skončení trvania Rámcovej dohody, a to neobmedzene.
2. Dôvernými informáciami s výnimkou osobných údajov v zmysle všeobecného nariadenia o ochrane údajov č. 2016/679 (GDPR) alebo zákona č. 18/2018 Z.z. o ochrane osobných údajov (ďalej ako „osobné údaje“) nie sú informácie, ktoré sa bez porušenia Rámcovej dohody stali verejne známymi, informácie získané oprávnene inak, ako od druhej Zmluvnej strany, informácie, ktoré je Zmluvná strana povinná sprístupniť alebo zverejniť podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (ďalej len „zákon o slobode informácií“) a informácie, ktoré je Zmluvná strana povinná zverejniť na základe príslušných platných právnych predpisov Slovenskej republiky alebo rozhodnutia príslušného orgánu.

**Čl. VI.**

### Trvanie, platnosť a účinnosť Rámcovej dohody

1. Táto Rámcová dohoda sa uzatvára na dobu určitú do 31.12.2022.
2. Táto Rámcová dohoda nadobúda platnosť dňom jej podpísania oboma Zmluvnými stranami a účinnosť dňom nasledujúcim po jej zverejnení v Centrálnom registri zmlúv v zmysle § 5a zákona č. 211/2000 Z. z. o slobode informácií v spojení s § 47a zákona č. 40/1964 Zb. Občiansky zákonník.

**Čl. VII.**

### Zánik Rámcovej dohody

1. Rámcová dohodu zaniká :
2. odstúpením od Rámcovej dohody v prípadoch, v ktorých to Rámcová dohoda umožňuje,
3. uplynutím výpovednej doby na základe výpovede Rámcovej dohody ktoroukoľvek Zmluvnou stranou aj bez udania dôvodu,
4. kedykoľvek písomnou dohodou Zmluvných strán
5. Výpoveď Rámcovej dohody musí mať písomnú formu, musí byť doručená druhej Zmluvnej strane. Výpovedná doba je 3 mesiace a začína plynúť prvým dňom kalendárneho mesiaca nasledujúceho po mesiaci, kedy bola výpoveď Rámcovej dohody doručená druhej Zmluvnej strane.
6. Odstúpenie od Rámcovej dohody musí mať písomnú formu, musí byť doručené druhej Zmluvnej strane a musí v ňom byť uvedený konkrétny dôvod odstúpenia, inak je neplatné. Pred odstúpením od Rámcovej dohody je Zmluvná strana povinná poskytnúť druhej Zmluvnej strane primeranú lehotu na vykonanie nápravy. Zmluvné strany za primeranú lehotu považujú 15 dní, ak sa v konkrétnych prípadoch nedohodnú písomne inak.
7. Porušenie niektorej z povinností Zmluvnej strany uvedených v článku V. Rámcovej dohody je podstatným porušením Rámcovej dohody, ktoré oprávňuje druhú Zmluvnú stranu od Rámcovej dohody odstúpiť.
8. Právne účinky odstúpenia od Rámcovej dohody nastávajú dňom doručenia písomného oznámenia o odstúpení druhej Zmluvnej strane.
9. Povinnosť doručiť odstúpenie od Rámcovej dohody podľa tohto článku sa považuje v konkrétnom prípade za splnenú dňom prevzatia odstúpenia od Rámcovej dohody alebo odmietnutím ho prevziať; to rovnako platí aj pre výpoveď Rámcovej dohody. Ak sa v prípade doručovania prostredníctvom poštového podniku vráti poštová zásielka s odstúpením od Rámcovej dohody, resp. s výpoveďou Rámcovej dohody ako nedoručená alebo nedoručiteľná, považuje sa za doručenú dňom, v ktorom poštový podnik vykonal ich doručovanie (usiloval sa o doručenie  na adrese uvedenej na obálke predmetnej zásielky). Zmluvné strany sa dohodli, že pre doručovanie Zmluvným stranám je rozhodujúca adresa, ktorá je ako jej sídlo uvedená v záhlaví Rámcovej dohody, ak Zmluvná strana preukazným spôsobom neoznámila druhej Zmluvnej strane inú adresu.
10. Ukončením trvania Rámcovej dohody nevzniká Zmluvným stranám povinnosť vrátiť plnenia poskytnuté im pred ukončením trvania Rámcovej dohody druhou Zmluvnou stranou. Nároky Poskytovateľa na zaplatenie ceny za už riadne poskytnuté plnenia nie sú ukončením trvania Rámcovej dohody dotknuté.
11. Ukončením trvania Rámcovej dohody zanikajú všetky práva a povinnosti zmluvných strán v nej zakotvené, s výnimkou nárokov na náhradu spôsobenej škody, nárokov na dovtedy uplatnené zmluvné sankcie.

**Čl. VIII.**

### Rozhodné právo a riešenie sporov

1. Zmluvný vzťah upravený Rámcovou dohodou sa riadi právnym poriadkom Slovenskej republiky a vzťahuje sa naň Obchodný zákonník.
2. Spory týkajúce sa Rámcovej dohody sa Zmluvné strany zaväzujú riešiť prednostne dohodou a vzájomným rokovaním. Ak dohoda nie je možná, ktorákoľvek Zmluvná strana je oprávnená predložiť spor príslušnému všeobecnému súdu Slovenskej republiky.
3. Spory Zmluvných strán neoprávňujú Poskytovateľa pozastaviť alebo odmietnuť plnenie predmetu Rámcovej dohody.

**ČI.IX.**

**Ustanovenie o nelegálnom zamestnávaní**

1. Poskytovateľ vyhlasuje, že:

* ku dňu podpísania tejto Rámcovej dohody nie je evidovaný v Zozname fyzických a právnických osôb, ktoré porušili zákaz nelegálneho zamestnávania vedenom Národným inšpektorátom práce,
* ku dňu podpísania tejto Rámcovej dohody neporušil zákaz nelegálneho zamestnávania v zmysle zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov (ďalej len „Zákon o nelegálnej práci“),
* počas plnenia tejto Rámcovej dohody sa zaväzuje plniť všetky povinnosti v zmysle všeobecne záväzných právnych predpisov tak, aby neporušil zákaz nelegálneho zamestnávania, ako ho vymedzuje Zákon o nelegálnej práci.

1. Poskytovateľ sa zaväzuje Objednávateľovi nahradiť škodu, ktorá Objednávateľovi vznikne, vrátane sankcií a pokút, ktoré budú Objednávateľovi uložené z dôvodu, že Poskytovateľ porušil zákaz nelegálneho zamestnávania. V prípade, ak sa vyhlásenie Poskytovateľa uvedené v predchádzajúcom odseku ukáže ako nepravdivé, je Objednávateľov oprávnený požadovať od Poskytovateľa zmluvnú pokutu vo výške 10 000 €. Uplatnením zmluvnej pokuty nie je dotknutý nárok Objednávateľa na náhradu škody. Objednávateľov je oprávnený neprijať tovar, ktorý predáva prostredníctvom fyzickej osoby, ktorú nelegálne zamestnáva.
2. V prípade, ak sa preukáže, že Poskytovateľ dodáva tovar prostredníctvom fyzickej osoby, ktorú nelegálne zamestnáva alebo predávajúci na požiadanie Objednávateľa neposkytne Objednávateľovi bezodkladne doklady a osobné údaje fyzických osôb, prostredníctvom ktorých Poskytovateľ dodáva tovar, považuje sa to za podstatné porušenie Rámcovej dohody a v takom prípade je Objednávateľ oprávnený od Rámcovej dohody odstúpiť.

**Čl. X.**

**Ustanovenia proti korupcii**

1. Zmluvné strany svojím podpisom potvrdzujú, že v priebehu rokovania o tejto Rámcovej dohode vždy jednali a postupovali čestne a transparentne a súčasne sa zaväzujú, že takto budú postupovať i pri plnení tejto Rámcovej dohody a všetkých činnostiach, ktoré s ňou súvisia.
2. Zmluvné strany sa ďalej zaväzujú vždy postupovať tak a zároveň prijať také opatrenia, aby nedošlo k vzniku dôvodného podozrenia zo spáchania trestného činu alebo dokonca k jeho samotnému spáchaniu, ktorého dôsledkom by bola trestná zodpovednosť zamestnancov alebo iných fyzických osôb v zmysle Trestného zákona, prípadne aby nebolo začaté trestné konanie voči Zmluvným stranám alebo ich zamestnancom v zmysle platných právnych predpisov.
3. Objednávateľ za týmto účelom zaviedol účinný systém Oznamovania protispoločenskej činnosti (viac <http://www.shmu.sk/sk/?page=2098>), ktorý je upravený vo viacerých jeho interných predpisoch.

**Čl. XI**

**Osobitné ustanovenia**

1. Poskytovateľ je povinný pri výbere subdodávateľa postupovať tak, aby vynaložené náklady na zabezpečenie plnenia na základe Zmluvy o subdodávke boli primerané jeho kvalite a cene.
2. Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizované na základe tejto Rámcovej dohody realizoval sám. Poskytovateľ zodpovedá za odbornú starostlivosť pri výbere subdodávateľa ako aj za výsledok činnosti vykonanie na základe zmluvy o subdodávke.
3. V prípade, ak Poskytovateľ preukázal finančné a ekonomické postavenie vo verejnom obstarávaní, ktorého výsledkom bolo uzatvorenie tejto Rámcovej dohody, zdrojmi inej osoby a počas trvania Rámcovej dohody dôjde k plneniu, ktorého sa toto preukázanie týka, predávajúci je oprávnený toto plnenie poskytnúť len sám alebo prostredníctvom tejto osoby, písomnou zmluvou, s ktorou toto postavenie preukázal; možnosť zmeny subdodávateľa tým nie je dotknutá.
4. V prípade, ak Poskytovateľ preukázal technickú spôsobilosť alebo odbornú spôsobilosť vo verejnom obstarávaní, ktorého výsledkom bolo uzatvorenie tejto Rámcovej dohody, technickými a odbornými kapacitami inej osoby a počas trvania Rámcovej dohody dôjde k plneniu, ktorého sa toto preukázanie týka, Poskytovateľ je oprávnený toto plnenie poskytnúť len sám alebo prostredníctvom tejto osoby, písomnou zmluvou, s ktorou toto postavenie preukázal; možnosť zmeny subdodávateľa tým nie je dotknutá.
5. Poskytovateľ je povinný prostredníctvom primeraného zabezpečenia vo svojich dodávateľských zmluvách a nákupných objednávkach (subkontraktoch), bez ohľadu na ich formu, zabezpečiť u svojich subdodávateľov (dodávateľov) dodržanie nasledovných povinností:

* podrobne viesť a uchovávať presné a úplné knihy a záznamy súvisiace so subkontraktom
* sprístupnenie týchto kníh a záznamov pre potreby Objednávateľa
* strpieť výkon kontroly, auditu, overovania a poskytnúť plnú súčinnosť.

1. Poskytovateľ, ak má v záujme zadať časť predmetu Rámcovej dohody subdodávateľom, je povinný pri podpise tejto Rámcovej dohody uviesť údaje o všetkých známych subdodávateľoch, údaje o osobe oprávnenej konať za subdodávateľa v rozsahu: meno a priezvisko, adresa pobytu, dátum narodenia. Uvedení subdodávatelia pri tom musia spĺňať podmienky účasti týkajúce sa osobného postavenia a neexistencie dôvodov na vylúčenie podľa § 40 ods. 6 písm. a) až g) a ods. 7 a 8 ZVO. Preukázanie splnenia uvedených podmienok u jednotlivých subdodávateľov zabezpečí Poskytovateľ k podpisu Rámcovej dohody. V prípade nesplnenia podmienok účasti osobného postavenia u subdodávateľa je Poskytovateľ povinný do 5 pracovných dní odo dňa doručenia žiadosti podľa prvej alebo druhej vety § 41 ods. 2 ZVO nahradiť subdodávateľa subdodávateľom spĺňajúcim podmienky účasti podľa § 32 ods. 1 písm. e) a f) ZVO, § 34 ods. 1 písm. a) ZVO a neexistujú dôvody na vylúčenie podľa § 40 ods. 6 písm. a) až g) a ods. 7 a 8 ZVO. Zoznam subdodávateľov zadefinovaných pri podpise tejto Zmluvy, s uvedením predmetu a rozsahu subdodávok, sa stane Prílohou č. 2 tejto Rámcovej dohody.
2. Poskytovateľ je povinný dať na súhlas kupujúcemu akúkoľvek zmenu údajov o subdodávateľoch najneskôr päť (5) kalendárnych dní pred vykonaním zmeny.
3. Poskytovateľ, ak bude mať záujem zadať určitý podiel Predmetu Rámcovej dohody ďalšiemu subdodávateľovi, ktorý nebol definovaný v zozname pri podpise tejto Rámcovej dohody, resp. ak bude mať záujem zmeniť subdodávateľa, uvedeného v zozname pri podpise Rámcovej dohody, počas plnenia Predmetu tejto Rámcovej dohody, môže tak urobiť až po odsúhlasení zmeny Objednávateľom. Zmenu subdodávateľa oznámi Objednávateľovi najneskôr 5 kalendárnych dní pred vykonaním zmeny. Doplnenie subdodávateľa, resp. zmena dodávateľa sa po odsúhlasení Objednávateľom zapíše do zoznamu subdodávateľov, ktorý je Prílohou č. 2 tejto Rámcovej dohody, ak bude mať záujem zadať určitý podiel predmetu Rámcovej dohody ďalšiemu subdodávateľovi.
4. Objednávateľ podpisom tejto Rámcovej dohody akceptuje subdodávateľov Poskytovateľa, ktorí spĺňajú podmienky účasti osobného postavenia podľa § 32 ods. 1 písm. e) a f) ZVO, § 34 ods. 1 písm. a) ZVO a neexistuje u nich dôvod na vylúčenie podľa § 40 ods. 6 písm. a) až g) a ods. 7 a 8 ZVO a ktorí majú v registri partnerov verejného sektora podľa § 11 ZVO zapísaných konečných užívateľov výhod. Ak bol subdodávateľ zapísaný v registri konečných užívateľov výhod, považuje sa taktiež za osobu zapísanú v registri partnerov verejného sektora. Subdodávateľ je však povinný vykonať overenie identifikácie konečného užívateľa výhod a podať návrh na zápis na účely zosúladenia zapísaných údajov v súlade so zákonom č. 315/2016 Z. z. zákon o registri partnerov verejného sektora a o zmene a doplnení niektorých zákonov. Identifikácia subdodávateľov, predmet a rozsah ich subdodávok je uvedený v Prílohe č. 2 tejto Rámcovej dohody. Identifikácia subdodávateľov podľa predchádzajúcej vety je uvedená v rozsahu: podiel zákazky, ktorý má uchádzač v úmysle zadať subdodávateľovi, konkrétnu časť diela, ktorú má subdodávateľ vykonať, identifikačné údaje navrhovaného subdodávateľa vrátane údajov o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

**Čl. XII.**

### Záverečné ustanovenia

1. Akékoľvek zmeny a doplnenia Rámcovej dohody môžu byť vykonané len formou písomných a očíslovaných dodatkov k Rámcovej dohode po vzájomnej dohode oboch Zmluvných strán a podpísané oprávnenými osobami Zmluvných strán. Uvedené sa netýka zmeny kontaktných osôb, ktoré môže príslušná Zmluvná strana zmeniť svojim jednostranným oznámením doručeným v písomnej forme druhej Zmluvnej strane.
2. Ak sú niektoré ustanovenia Rámcovej dohody neúčinné alebo ak stratia účinnosť, nebude tým dotknutá právna účinnosť ostatného obsahu Rámcovej dohody. Predmetné ustanovenie sa nahradí platným ustanovením, ktoré sa čo najviac blíži účelu, sledovanému Zmluvnými stranami.
3. Táto Rámcová dohoda sa vyhotovuje v 4 (štyroch) rovnopisoch, z ktorých po podpísaní obdrží každá Zmluvná strana po 2 (dvoch) rovnopisoch.
4. Zmluvné strany vyhlasujú, že si túto Rámcovú dohodu prečítali, jej obsahu porozumeli a na znak toho, že obsah Rámcovej dohody zodpovedá ich skutočnej a slobodnej vôli, ju podpísali.
5. Neoddeliteľnou súčasťou Rámcovej dohody je:

Príloha č. 1: Zoznam plánovaných destinácií

Príloha č. 2: Zoznam subdodávateľov

|  |  |
| --- | --- |
| V Bratislave dňa ...................................... | V .................. dňa ........................................... |
| **Slovenský hydrometeorologický ústav**  RNDr. Martin Benko, PhD.  generálny riaditeľ |  |

|  |  |
| --- | --- |
|  | |
|
| **p.č** | **Krajina, miesto** |
|
|
| 1 | Nemecko, Dammstadt |
| 2 | Francúzsko, Paríž |
| 3 | Portugalsko, Evora |
| 4 | Taliansko, Rím |
| 5 | Nemecko, Offenbach, |
| 6 | Nemecko,Koblenz |
| 7 | Nemecko, Hoff |
| 8 | Taliansko, Ispra |
| 9 | Nemecko, miesto bude určené |
| 10 | Rumunsko |
| 11 | Francúzsko, Toulouse |
| 12 | Nemecko, Bonn |
| 13 | Bulharsko,Varna |
| 14 | Švajčiarsko, Zurich |
| 15 | Švajčiarsko, Ženeva |
| 16 | Portugalsko, Aveiro |
| 17 | Nemecko, Duisburg |
| 18 | Dánsko, Kodaň, |
| 19 | Belgicko/Brusel |
| 20 | Egypt, Sharm El Sheik |
| 21 | Portugalsko, Lisabon |
| 22 | Holandsko, Utrecht |
| 23 | Nemecko, Berlín |

|  |  |  |  |  |
| --- | --- | --- | --- | --- |
| **Por. č.** | **Subdodávateľ**  ***(Názov subdodávateľa)*** | **Podiel na zákazke v %** | **Osoba oprávnená konať za subdodávateľa**  ***(Meno, priezvisko, adresa pobytu, dátum narodenia)*** | **Predmet subdodávok** |
| **1.** |  |  |  |  |
| **2.** |  |  |  |  |
| **3.** |  |  |  |  |